Na temelju članka 26. Zakona o predškolskom odgoju i obrazovanju („Narodne novine“ broj 10/97, 107/07, 94/13) i članka 29. Statuta Dječjeg vrtića Sardelice, Upravno vijeće Dječjeg vrtića Sardelice **r a s p i s u j e**

**N A T J E Č A J**

**za radno mjesto**

1. **Odgojitelj/ica-na određeno vrijeme**

-2 (dva) izvršitelj/ica na određeno vrijeme od godinu dana, u punom radnom vremenu od 40 sati tjedno, uz probni rad u trajanju od 6 (šest) mjeseci.

 **UVJETI:**

* završen preddiplomski sveučilišni studij ili stručni studij odgovarajuće vrste, odnosno studij odgovarajuće vrste kojim je stečena viša stručna sprema u skladu s ranijim propisima, kao i završen sveučilišni diplomski studij ili specijalistički studij predškolskog odgoja za odgojitelja,
* položen stručni ispit,
* da nije pravomoćno osuđivan za kaznena djela iz članka 25. Zakona o predškolskom odgoju i obrazovanju,
* zdravstvena sposobnost potrebna za obavljanje poslova.

 **Prijava na natječaj treba biti vlastoručno potpisana i sadržavati sljedeće priloge:**

1. Životopis,
2. Preslika domovnice ili osobne iskaznice,
3. Dokaz o stručnoj spremi: diploma odnosno odgovarajuća isprava o stečenom stručnom/akademskom nazivu odnosno stručnom zvanju/nazivu,
4. Preslika svjedodžbe o položenom stručnom ispitu,
5. Elektronički zapis odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje (izvornik ili ovjerena preslika) – kao dokaz duljine radnog staža odnosno iskustva u struci,
6. Dokaz o nepostojanju zapreke za zasnivanje radnog odnosa sukladno članku 25. Zakona o predškolskom odgoju i obrazovanju, ne starije od 6 mjeseci:
7. uvjerenje nadležnog suda da se protiv kandidata ne vodi kazneni postupak (članak 25. Stavak 2. Zakona o predškolskom odgoju i obrazovanju)
8. uvjerenje nadležnog suda da se protiv kandidata ne vodi prekršajni postupak (članak 25. Stavak 4. Zakona o predškolskom odgoju i obrazovanju).
9. Uvjerenje nadležnog centra za socijalnu skrb, sukladno članku 25. Zakona o predškolskom odgoju i obrazovanju (NN.br. 10/97,107/07,94/19,57/22.)da osobi nije izrečena mjera za zaštitu dobrobiti djeteta sukladni posebnom propisu, ne starija od dana objave natječaja.

Izrazi iz teksta natječaja koji imaju rodno značenje koriste se neutralno i jednako su primjenjivi na muški i ženski rod.

Sukladno članku 13. stavku 3. Zakona o ravnopravnosti spolova („Narodne novine“ broj 82/08, 69/17) na natječaj se mogu prijaviti osobe oba spola.

Kandidat koji ima pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje tog prava dužan je uz prijavu na natječaj priložiti sve dokaze o ispunjavanju traženih uvjeta sukladno posebnom zakonu na koji se poziva.

Osoba koja može ostvariti pravo prednosti:

– sukladno čl. 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17, 98/19 i 84/21), uz prijavu na natječaj dužna je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843.

Informacije o dokazima potrebnim za ostvarivanje prava prednosti pri zapošljavanju nalaze se na poveznici:

<https://branitelji.gov.hr/userdocsimages/ng/12%20prosinac/zapo%C5%A1ljavanje/popis%20dokaza%20za%20ostvarivanje%20prava%20pri%20zapo%C5%A0ljavanju.pdf>

– sukladno čl. 47. – 50. Zakona o civilnim stradalnicima iz Domovinskog rata (NN br. 84/21), uz prijavu na natječaj dužna je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

– sukladno čl. 48.f Zakona o zaštiti vojnih i civilnih invalida rata (NN 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), uz prijavu na natječaj dužna je priložiti osim dokaza o ispunjavanju traženih uvjeta, kao i rješenje, odnosno potvrdu iz koje je vidljivo takvo pravo te dokaz o tome na koji način je prestao radni odnos kod posljednjeg poslodavca;

– sukladno čl. 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20.), uz prijavu na natječaj dužna je osim dokaza o ispunjavanju traženih uvjeta, priložiti dokaz o utvrđenom statusu osobe s invaliditetom, te dokaz o tome na koji način je prestao radni odnos kod posljednjeg poslodavca.

 Radni odnos ne može zasnovati osoba koja ima zapreke iz članka 25. Zakona o predškolskom odgoju i obrazovanju, te osoba koja nema zdravstvenu sposobnost za obavljanje navedenih poslova.

Prijavu na natječaj s dokazima o ispunjavanju uvjeta, potrebno je poslati zemaljskom poštom u roku **od 8 dana** od dana objave natječaja na mrežnim stranicama Hrvatskog zavoda za zapošljavanje i web stranici vrtića **na adresu:**

 **Dječji vrtić Sardelice Pape Ivana Pavla II, 3. 21460 Stari Grad,**

 **s naznakom „Prijava na Natječaj za Odgojitelja/icu“.**

 **Nepotpune i nepravodobne prijave neće se razmatrati**.

 Urednom prijavom smatrat će se pravovremena prijava kandidata koja ispunjava formalne uvjete natječaja te koja sadrži sve tražene podatke i priloge.

O ishodu natječaja kandidati će biti pravovremeno obaviješteni.

**Prijavom na Natječaj podnositelji prijave su izričito suglasni da Dječji vrtić Sardelice, kao voditelj zbirke osobnih podataka, može prikupljati, koristiti i dalje obrađivati podatke u svrhu provedbe postupka zapošljavanja sukladno propisima koji uređuju zaštitu osobnih podataka.**

KLASA: 112-03/23-02/01

URBROJ:2128-3-3/02-23-1

Stari Grad, 07. 03. 2023. Godine

 ZAMJENICA PREDSJEDNICE UPRAVNOG VIJEĆA

 Marina Vranjican